สำหรับใครที่พึ่งติดเครื่องมือหรือพึ่งดึงเหล็ก ลวดคมๆ, แบร๊คเก็ต และขอเกี่ยว
ลองยาแก้ปวดกลุ่ม NSAID ที่มีขายอยู่ทั่วไปอย่าง ibuprofen อ่านฉลากและทานยาตามปริมาณที่กำหนดสำหรับช่วงอายุของคุณ ทานอาหารสักเล็กน้อยก่อนทานยาจะได้ไม่ปวดท้อง รับประทานยาตัวนี้เมื่อจำเป็นเท่านั้น และไม่ควรทานต่อเนื่องเกิน 10 วัน เหล็กจัดฟันส่วนใหญ่อาศัยความร้อนเพื่อคืนรูปและดึงฟันของคุณ อาหารเย็นๆ หรือเครื่องดื่มเย็นๆ จะทำให้เหล็กคลายตัวได้ชั่วคราว ลองทานน้ำปั่น,โยเกิร์ต, ไอศกรีมหรือซอสแอปเปิ้ล เลือกอาหารที่ไม่มีท็อปปิ้งหรือก้อนอะไรแข็งๆ การอมน้ำแข็งบดก็ช่วยคุณได้นะ หลีกเลี่ยงน้ำแข็งก้อน เพราะมันแข็งเกินไป ถ้าคุณมีอาการเสียวฟันหรือใส่เครื่องมือจัดฟันที่ไม่ใช่แบบทั่วไป คุณอาจจะมีอาการเจ็บที่แตกต่างออกไป สำหรับบางคนแล้ว เครื่องดื่มอุ่นๆ จะช่วยได้มากกว่า ห้ามรับประทานอาหารที่ร้อนและเย็นในเวลาเดียวกัน เพราะมันจะไปทำลายสารเคลือบฟัน อาการเจ็บฟันจะหายไปใน 2-3 วัน แต่กว่าจะถึงตอนนั้น ลืมพวกผักสดแข็งๆ ไปก่อน รับประทานอาหารจำพวกซุป, ปลาและข้าวสวยแทน ผักก็ทำให้นิ่มก่อนทาน เลือกทานผลไม้นิ่มๆ หรือไม่ก็ซอสแอปเปิ้ล อาหารเหนียวๆ เช่น หมากฝรั่ง หรือลูกกวาด สามารถทำให้เหล็กจัดฟันหลุดทั้งเส้นได้ ควรหลีกเลี่ยงอาหารประเภทนี้แม้ว่าจะหายเจ็บแล้ว  หลังจากที่อาการเจ็บฟันในตอนแรกหายไปแล้ว คุณสามารถทานอาหารแข็งๆ ได้ โดยหั่นให้เป็นชิ้นบางๆ หรือชิ้นเล็กๆ เศษอาหารเป็นสาเหตุหนึ่งที่ทำให้เกิดอาการปวดหลังการจัดฟัน แต่จะปวดมากหากคุณพึ่งไปดึงเหล็กมา ลองใช้ไหมขัดฟันแบบมีด้ามเพื่อเลี่ยงไม่ให้ไหมเกี่ยวเหล็กจัดฟัน การใช้ไหมขัดฟันทุกวันจะทำฟันของคุณสะอาด แม้คุณจะมองไม่เห็นเศษอาหารที่ติดตามซอกฟัน การใช้ไหมขัดฟันเป็นสิ่งสำคัญมากสำหรับการจัดฟัน เพราะคราบพลัคชอบก่อตัวอยู่รอบๆ แบร็คเก็ต ค่อยๆ ใช้แปรงสีฟันนวดเป็นวงกลมบริเวณเหงือกที่อักเสบ การพักเรื่องเรียนหรือเรื่องงานอาจจะฟังดูน่าสนุก แต่คุณอาจเสียใจภายหลัง ออกไปข้างนอกและใช้ชีวิตอย่างที่คุณเคยทำ เพื่อที่คุณจะลืมอาการเจ็บฟัน คุณหมออาจแนะนำ เจล, ยาทา, น้ำยาล้างปากหรืออุปกรณ์ป้องกันเพื่อลดอาการปวดฟัน หลายสิ่งที่กล่าวมาสามารถหาซื้อได้ทั่วไปตามร้านขายยา คุณหมอของคุณสามารถแนะนำผลิตภัณฑ์ใช้ได้ผลดีที่สุด ถ้าคุณยังไม่ค่อยแน่ใจว่าเจ็บตรงไหน ใช้นิ้วหรือลิ้นไล่ไปตามปากด้านในของคุณ คุณจะสัมผัสได้ถึงตรงที่เจ็บหรือบริเวณที่บวม หาให้เจอว่าลวด, แบล็คเก็ต หรือตะขอตรงไหนที่ทิ่มบริเวณนั้น คุณสามารถหาซื้อขี้ผึ้งสำหรับคนจัดฟันได้ตามร้านขายยาทั่วไป หรือที่ร้านหมอฟันของคุณ ล้างมือของคุณให้เรียบร้อยก่อนจะคลึงขี้ผึ้งจนนิ่ม ปั้นเป็นก้อนกลมจากนั้นติดขี้ผึ้งตรงบริเวณที่มีปัญหาใช้นิ้วหรือลิ้นกดขี้ผึ้งให้แนบไปกับเหล็กที่ทิ่มปากคุณ คุณสามารถใช้ขี้ผึ้งจัดฟันกับลวดคมๆ, แบร็คเก็ต หรือ ขอเกี่ยวยาง คุณไม่จำเป็นต้องนำขี้ผึ้งจัดฟันออกในขณะที่ทานอาหาร ไม่เป็นไรหรอกถ้าคุณจะกลืนขี้ผึ้งจัดฟันซักชิ้น ถ้าคุณไม่มีขี้ผึ้ง ลิปมันที่ไม่มีสารพิษชิ้น "เล็กๆ" อาจจะช่วยคุณได้ แม้การกลืนลงไปจำนวนมากอาจจะทำให้คุณปวดท้อง แต่ชิ้นเล็กๆ ซักชิ้นในปากคุณไม่ทำอันตรายคุณหรอก  ใช้ลิปบาล์มสำหรับช่วงเวลาสั้นๆ ก่อนที่คุณจะหาซื้อขี้ผึ้งสำหรับคนจัดฟันได้ บางคนแพ้กรดพารา-อะมิโนเบนโซอิก ที่มักพบในลิปบาล์มที่มีสารกันแดด เรียกรถพยาบาล ถ้าคุณรู้สึกเวียนหัวหรือปากบวม ใช้วิธีนี้กับลวดเส้นบางๆ, ลวดที่งอได้ หรือขอเกี่ยวยางที่ทิ่มแก้มหรือเหงือกของคุณ “เท่านั้น” ดัดลวดให้โค้งเข้าไปหาฟันของคุณเบาๆ ด้วยนิ้วที่สะอาดหรือยางลบที่หัวดินสอแท่งใหม่ ห้ามงอลวดที่อยู่ระหว่างแบร็คเก็ต หรือลวดเส้นใดก็ตามที่ไม่สามารถงอได้ง่ายๆ ทันตแพทย์สามารถตัดลวดออกให้ได้ง่ายๆ ซึ่งส่วนใหญ่มักจะไม่คิดเงิน และบางทีคุณอาจจะไม่ต้องจองคิวเลยก็ได้ นี่ไม่ใช่เรื่องคอขาดบาดตาย เพราะฉะนั้นหมอจัดฟันของคุณคงไม่ยอมพบคุณนอกเวลางาน ใช้ขี้ผึ้งจัดฟันไปพลางๆ จนกว่าร้านหมอฟันจะเปิด เมื่อเหล็กดัดฟันเสียดสีข้างในช่องปากของคุณเรื่อยๆ ข้างในปากของคุณจะแข็งแรงขึ้นเอง ตราบใดที่เหล็กดัดฟันของคุณไม่คมหรือบาดเนื้อในปากของคุณ อาการเจ็บจะหายไปเองภายในไม่กี่วัน หรือไม่ก็ไม่กี่อาทิตย์ ขี้ผึ้งจัดฟันช่วยร่นเวลาได้ เมื่ออาการเจ็บทุเลาลงแล้ว ใช้ขี้ผึ้งจัดฟันให้ชิ้นบางลง บางลงเรื่อยๆ เพื่อให้ปากของคุณชินกับเหล็กจัดฟัน สูดหายใจเข้าลึกๆ ให้ลมเข้าไปอยู่ในปากเพื่อให้บริเวณที่เป็นแผลนั้นแห้ง ทำอย่างนี้จะช่วยให้หายเจ็บได้ชั่วคราว ห้ามทำบริเวณที่มีฝุ่น เกสรดอกไม้ และควันจากท่อรถ ละลายเกลือสักช้อนลงในน้ำอุ่นสักแก้ว คนกระทั่งเกลือละลาย กลั้วปากด้วยน้ำเกลือจากนั้นบ้วนออกมา ทำซ้ำๆ ให้บ่อยเท่าที่จำเป็นในช่วงแรกๆ ที่มีอาการเจ็บ ทำอย่างนี้จะช่วยลดอาการบวมและช่วยฆ่าเชื้อโรค สามารถใช้น้ำยาบ้วนปากที่มีส่วนผสมที่ช่วยในการฆ่าเชื้อแทนได้ ทำตามฉลากแนะนำและห้ามกลืนเด็ดขาด หากอาการเจ็บของคุณนั้นรุนแรงจนคุณไม่สามารถทำอะไรได้ โทรหาหมอจัดฟันของคุณเพื่อนัดพบทันที ถ้าอาการเจ็บของคุณอยู่ในระดับปานกลาง แต่เป็นอาทิตย์แล้วยังไม่หายซักที จองคิวกับหมอจัดฟันของคุณเลย คุณหมออาจจะพบต้นตอของปัญหาการจัดฟันของคุณ หรืออาจจะเปลี่ยนวิธีการจัดฟันให้คุณเจ็บน้อยลง
ทานยาแก้ปวด. ทานของเย็นและอาหารนิ่มๆ. หลีกเลี่ยงอาหารที่แข็งหรือเหนียว. ใช้ไหมขัดฟันจัดการกับเศษอาหารที่ติดฟัน. นวดเหงือกด้วยแปรงสีฟัน. อย่าไปใส่ใจ. สอบถามวิธีดูแลจากหมอจัดฟันของคุณ. ระบุตำแหน่งที่เจ็บ. ใช้ขี้ผึ้งจัดฟันติดที่เหล็ก. ใช้ลิปมันแทนชั่วคราว. ดัดลวดหรือขอเกี่ยวให้อยู่ในตำแหน่งที่ไม่ทิ่มคุณ. ให้หมอจัดฟันของคุณตัดลวดคมๆ ออกให้. รอให้ดีขึ้นเอง. หายใจเข้าเพื่อให้บริเวณที่เจ็บนั้นแห้ง. กลั้วปากด้วยน้ำเกลือ. ไปพบหมอจัดฟันของคุณหากอาการเจ็บยังไม่หายไป.
https://www.wikihow.com/Make-Your-Braces-Hurt-Less https://www.wikihow.com/Make-Your-Braces-Hurt-Less
New or Tightened Braces Sharp Wire, Bracket, or Hook